CELEX: 62022TN0022
Language: ga
Date: 2022-01-13 00:00:00
Title: Cás T-22/22: Caingean arna tabhairt an 13 Eanáir 2022 – AL v An Chomhairle

7.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 109/13
            
         
      Caingean arna tabhairt an 13 Eanáir 2022 – AL v An Chomhairle
      (Cás T-22/22)
      (2022/C 109/38)
      Teanga an cháis: an Béarla
      
         Páirtithe
      
      
         Iarratasóir: AL (ionadaí: R. Rata, dlíodóir)
      
         Cosantóir: Comhairle an Aontais Eorpaigh
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  go príomha, cinneadh an chosantóra an 27 Meán Fómhair 2021 lenar cuireadh an t-iarratasóir as a oifig a chur ar neamhní;
               
            
                  —
               
               
                  an t-iarratasóir a athfhostú mar oifigeach na hArdrúnaíochta ina shean-phost agus ina shean-ionad;
               
            
                  —
               
               
                  an comhad a sheoladh arís chuig an Ardrúnaíocht le haghaidh an nós imeachta araíonachta a athoscailt i gcomhréir le hAirteagal 28 d’Iarscríbhinn IX a ghabhann leis na Rialacháin Foirne i bhfianaise na bhfíricí go léir a shuitear i gcinntí an Údaráis Ceapacháin a rinneadh tar éis dháta an chinnidh atá á chonspóid;
               
            
                  —
               
               
                  aon shaincheist eile a bhaineann le leas an phobail de réir mar is cuí, a ardú, as a stuaim féin;
               
            
                  —
               
               
                  ordú a thabhairt don chosantóir a chostais féin a íoc agus costais arna dtabhú ag an iarratasóir a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir trí shaincheist dlí dhéag.
      
                  1.
               
               
                  An chéad saincheist dlí lena n-éilítear go ndearna an Chomhairle sárú ar Airteagal 22(1) d’Iarscríbhinn IX a ghabhann leis na Rialacháin Foirne agus drochriarachán.
               
            
                  2.
               
               
                  An dara saincheist dlí lena n-éilítear sárú ar Airteagal 10(a) d’Iarscríbhinn IX a ghabhann leis na Rialacháin Foirne, sa mhéid (i) nach bhfuil an pionós comhréireach le cineál an mhí-iompair a thoimhdítear a bhí ann (maidir leis na liúntais arna bhfáil i ndáil le máthair an iarratasóra mar leanbh cleithiúnach) agus leis na cúinsí inar tharla an mí-iompar líomhnaithe; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  3.
               
               
                  An tríú saincheist dlí lena n-éilítear sárú ar Airteagal 10(a) d’Iarscríbhinn IX a ghabhann leis na Rialacháin Foirne, sa mhéid (i) nach bhfuil an pionós a forchuireadh comhréireach le cineál an mhí-iompair (maidir leis na liúntais arna bhfáil mar chúiteamh ar chúram altrama do A agus B) agus leis na cúinsí inar tharla an mí-iompair líomhnaithe; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  4.
               
               
                  An ceathrú saincheist dlí lena n-éilítear sárú ar Airteagal 10(a) d’Iarscríbhinn IX a ghabhann leis na Rialacháin Foirne, sa mhéid (i) nach bhfuil an pionós a forchuireadh comhréireach le cineál an mhí-iompair (maidir le hiarratais a cuireadh isteach in 2014 le haghaidh stádas mar leanbh cleithiúnach do C agus D) agus leis na cúinsí inar tharla an mí-iompar líomhnaithe; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  5.
               
               
                  An cúigiú saincheist dlí lena n-éilítear sárú ar Airteagal 10(b) d’Iarscríbhinn IX a ghabhann leis na Rialacháin Foirne, sa mhéid (i) nach ndearna an mí-iompar a thoimhdítear a bhí ann dochar d’ionracas, do cháil nó do leasanna na hArdrúnaíochta; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  6.
               
               
                  An séú saincheist dlí lena n-éilítear sárú ar Airteagal 10(c) d’Iarscríbhinn IX a ghabhann leis na Rialacháin Foirne, sa mhéid (i) nach raibh gníomhartha a rinneadh d’aon ghnó i gceist leis an mí-iompar ach bhí faillí i gceist leis; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe agus ar shárú ar Airteagal 85 de na Rialachán Foirne maidir le heaspa aon rún an riarachán a chur ar mhíthreoir.
               
            
                  7.
               
               
                  An seachtú saincheist dlí lena n-éilítear sárú ar Airteagal 10(d) d’Iarscríbhinn IX a ghabhann leis na Rialacháin Foirne, sa mhéid (i) gurbh iad leas is fearr na leanaí a bhí taobh thiar den mhí-iompar thar aon rud eile; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  8.
               
               
                  An t-ochtú saincheist dlí lena n-éilítear sárú ar Airteagal 10(e) d’Iarscríbhinn IX a ghabhann leis na Rialacháin Foirne, sa mhéid (i) go raibh grád agus sinsearacht an iarratasóra measartha go híseal; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  9.
               
               
                  An naoú saincheist dlí lena n-éilítear sárú ar Airteagal 10(g) d’Iarscríbhinn IX a ghabhann leis na Rialacháin Foirne, sa mhéid (i) go raibh leibhéal freagrachta agus dualgas an iarratasóra measartha go híseal; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  10.
               
               
                  An deichiú saincheist dlí lena n-éilítear sárú ar Airteagal 10(h) d’Iarscríbhinn IX a ghabhann leis na Rialacháin Foirne, sa mhéid (i) nach raibh beart nó iompar leanúnach i gceist leis an mí-iompar; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  11.
               
               
                  An t-aonú saincheist dlí dhéag lena n-éilítear sárú ar Airteagal 10(i) d’Iarscríbhinn IX a ghabhann leis na Rialacháin Foirne, sa mhéid (i) go raibh iompar an iarratasóra le linn a ghairmréime gan locht; (ii) nach bhfuil cúis ag an gcinneadh atá á chonspóid; (iii) go ndéanann an cinneadh atá á chonspóid neamhaird de thoimhde na neamhchiontachta; agus (iv) go bhfuil an cinneadh atá á chonspóid mar thoradh ar earráid fhollasach measúnaithe.
               
            
                  12.
               
               
                  An dara saincheist dlí dhéag lena n-éilítear sárú ar phrionsabal i dtaobh ionchais dhlisteanacha a chosaint agus ar phrionsabal an dea-riaracháin.
               
            
                  13.
               
               
                  An tríú shaincheist dlí dhéag lena n-éilítear sárú ar an dualgas aird a thabhairt ar leas an oifigigh agus a chleithiúnaithe.